2020. gada 8. septembrī Rīkojums Nr. 498

Rīgā (prot. Nr. 53 20. §)

**Par finanšu līdzekļu piešķiršanu no valsts budžeta programmas   
"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 200 000 *euro*, lai mazinātu Covid-19 krīzes radīto negatīvo seku ietekmi uz izglītības nozari un nodrošinātu nepieciešamos tehnoloģiskos resursus (datu masīvus) plānoto tehnoloģisko risinājumu izmantošanai izglītības iestādēs, kurās izglītojamie apgūst vispārējās vidējās izglītības saturu, attālināta mācību procesa nodrošināšanai un digitālo mācību platformu un līdzekļu pieejamības uzlabošanai un popularizēšanai.

2. Izglītības un zinātnes ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu apropriācijas izmaiņām atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Izglītības un zinātnes ministre I. Šuplinska